ประกาศองค์การบริหารส่วนตำบลปากแควประกาศองค์การบริหารส่วนตำบลปากแควเรื่องการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐เกี่ยวกับข้อมูลข่าวสารส่วนบุคคลขององค์การบริหารส่วนตำบลปากแคว[๑] เพื่อให้เป็นไปตามมาตรา ๒๓ (๓) แห่งพระราชบัญญัติข้อมูลข่าวสารของราชการพ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอองค์การบริหารส่วนตำบลปากแควขอประกาศว่า ได้จัดระบบข้อมูลส่วนบุคคลตามพระราชบัญญัติดังกล่าวดังนี้ข้อ ๑ ประเภทของบุคคลที่มีการเก็บข้อมูลไว้(๑) คณะผู้บริหาร(๒) พนักงานส่วนตำบลและลูกจ้างประจำ(๓) พนักงานจ้างตามภารกิจ และพนักงานจ้างทั่วไป(๔) สมาชิกสภาองค์การบริหารส่วนตำบลปากแคว(๕) บุคคลผู้มีหน้าที่เสียภาษีป้าย ภาษีโรงเรือนและที่ดินภาษีบำรุงท้องที่ หรือผู้มีหน้าที่เสียภาษีให้กับองค์การบริหารส่วนตำบลตามกฎหมายอื่นข้อ ๒ ประเภทของระบบข้อมูลข่าวสารส่วนบุคคล(๑) สมุดประวัติ/แฟ้มประวัติ/บัตรประวัติ/ก.พ.๗ ของบุคคลตามข้อ๑ (๒)(๒) แบบประวัติ ของบุคคลตามข้อ ๑ (๑) (๓) และ (๔)(๓) ทะเบียนภาษีต่างๆ หรือใบเสร็จรับเงินของผู้มีหน้าที่เสียภาษีให้กับองค์การบริหารส่วนตำบลข้อ ๓ ลักษณะการใช้ข้อมูลตามปกติ(๑) ใช้ในการบริหารงานบุคคลขององค์การบริหารส่วนตำบลปากแควเฉพาะข้อมูลตามข้อ ๑ (๒) และ (๓)(๒) ใช้เป็นข้อมูลเพื่อตรวจสอบประวัติ และอ้างอิง สำหรับข้อมูลตามข้อ๑ (๑) ถึง (๔)(๓) ใช้เพื่อการอ้างอิง และใช้ในการบริหารงานทางการเงินการคลัง และใช้เป็นหลักฐานในการเรียกเก็บภาษี การประเมินภาษี และการประมาณการรายได้ประจำปีงบประมาณขององค์การบริหารส่วนตำบลสำหรับข้อมูลตามข้อ ๑ (๕)ข้อ ๔ วิธีการขอตรวจดูข้อมูลข่าวสารของเจ้าของข้อมูล(๑) ยื่นคำร้องขอตรวจสอบทะเบียนประวัติ กับเจ้าหน้าที่ฝ่ายงานบุคคล(๒) ปลัดองค์การบริหารส่วนตำบลให้ความเห็นชอบ(๓) นายกองค์การบริหารส่วนตำบลอนุมัติข้อ ๕ วิธีการขอให้เปลี่ยนแปลงข้อมูล(๑) สำหรับข้อมูลข้อ ๑ (๒) เจ้าของข้อมูลสามารถขอแก้ไขเปลี่ยนแปลงข้อมูลได้ดังนี้(ก) การขอแก้ไขวันเดือนปีเกิด ให้ปฏิบัติตามระเบียบสำนักนายกรัฐมนตรีว่าด้วยการขอแก้ไขวันเดือนปีเกิดในทะเบียนประวัติข้าราชการ พ.ศ. ๒๕๒๗(ข) การขอแก้ไขเพิ่มเติมรายการใน สมุดประวัติ/แฟ้มประวัติ/บัตรประวัติ/ก.พ.๗ให้ปฏิบัติดังนี้(ข.๑) รายการแก้ไขเปลี่ยนแปลงหรือเพิ่มเติมที่จะต้องแจ้งให้องค์การบริหารส่วนตำบลปากแควทราบเพื่อบันทึกใน สมุดประวัติ/แฟ้มประวัติ/บัตรประวัติ/ก.พ.๗- การผ่านการอบรม ดูงาน และการได้รับเครื่องราชอิสริยาภรณ์ให้แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาเอกสารหลักฐานที่เกี่ยวข้องให้องค์การบริหารส่วนตำบลปากแควจำนวน ๑ ชุด- การเพิ่มวุฒิการศึกษา ให้ใช้หลักฐานสำเนาประกาศนียบัตรหรือปริญญาบัตรหรือหนังสือรับรองคุณวุฒิที่ออกโดยสถาบันการศึกษานั้นพร้อมสำเนาใบแสดงผลการศึกษา (Transcript) จำนวน ๑ ชุด- การเปลี่ยนชื่อตัว - ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว- ชื่อสกุล พร้อมกับแนบสำเนาทะเบียนบ้าน (ทร.๑๔) จำนวน ๑ ชุด- การเพิ่มเติมรายการอื่นๆ เช่น การได้รับคัดเลือกเป็นข้าราชการดีเด่นเป็นต้น ให้ส่งสำเนาใบประกาศหรือหลักฐานอื่นที่เกี่ยวข้อง จำนวน ๑ ชุด(ข.๒) เอกสารหลักฐานที่ส่งให้องค์การบริหารส่วนตำบลต้องรับรองสำเนาถูกต้องตามระเบียบสำนักนายกรัฐมนตรีว่าด้วยงานสารบรรณ พ.ศ. ๒๕๒๖ ทุกฉบับ(๒) ข้อมูลข่าวสารส่วนบุคคลอื่น เจ้าของข้อมูลสามารถขอแก้ไขเปลี่ยนแปลงข้อมูลได้โดยให้ยื่นคำขอแก้ไขเปลี่ยนแปลงข้อมูล พร้อมทั้งแนบสำเนาเอกสารที่เกี่ยวข้อง ให้เจ้าหน้าที่ผู้รับผิดชอบเพื่อพิจารณาดำเนินการแก้ไขต่อไปข้อ ๖ แหล่งที่มาของข้อมูลข้อมูลส่วนบุคคลในความครอบครองดูแลขององค์การบริหารส่วนตำบลปากแควได้มาจากเจ้าของประวัติโดยตรงคำสั่งแต่งตั้ง โยกย้าย เลื่อนขั้นเงินเดือน และคำสั่งอื่นใดอันเกี่ยวด้วยการบริหารบุคคลประกาศณ วันที่ ๒๙ มิถุนายน พ.ศ. ๒๕๕๐ผ่องนภาเนียมน่วมนายกองค์การบริหารส่วนตำบลปากแคววัชศักดิ์/ผู้จัดทำ๑๑กันยายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๑๐๘ ง/หน้า ๔๒/๔ กันยายน ๒๕๕๐